《贺叔父为犹子成室》
宋代·陈普

五典三纲宇宙人，千金九鼎祖宗身。茶租急切同胞义，冰檗规模一个仁。

日月照临伦理得，山川回合栋梁新。教人以意非言语，此事由家更及民。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。